fi fi fi fi fi fi fi fi fi fi fi fi fi fi fi fi fi war fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi de fi fi fi fi fi fi fi fi de fi fi fi fi fi fi fi cs fi fi fi fi fi fi cs fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi en fi fi
Semituoreen mökinomistajan pyrkimyksiä ymmärtää mitä tuli ostettua. Huumorinkukka on vain yksi tunnistetuista tontilla kasvavista lajikkeista. Sinänsä kiva laji, kun käsissä on 70-luvulla ehosteltu mökki, vino sauna, karkeakäytöksinen mäyräkoira ja viherpeukalo keskellä kämmentä.
Kaverilla oli omenoita tarjolla. Kieltäydyin, koska laiskuus. Ja koska olin 25-vuotiaana kovin keski-ikäinen ja massiivisten omenamäärien muuttaminen hilloiksi ja piirakoiksi liittyy olennaisesti tuohon aikaan. Viimeisestä omenahillosatsista on 10 vuotta.
Naapurilla oli omenoita tarjolla. Mies ei kieltäytynyt, koska ei itse kuitenkaan tee niille mitään ja koska en ole ehkä muistanu kertoa kaikkia entisten elämieni traumoja. (Ja käydäänhän me nykyään Prismassakin ilman suurempia ahdistuksia.)
Ja siis lappilaislapsena oikeasti toivoisin, että meillä ois mökillä omenapuu. Siellä kasvaa kaikkia muita puita, vaahteraa pariki eri lajiketta, mutta jostain syystä ei omenaa.
Koska en päässyt omenoista, päätin mennä siitä missä aita on suorastaan olematon. "Helppo omenahillo" googleen ja mitä vielä, google ehdottaa Hidasta elämää -blogin terveellistä omenahilloa. Vanilja-jauhetta, chian siemeniä ja kookossokeria. Juuei. Tavoitteena on vähintään se, että kaikki tarvikkeet löytyy kotoa valmiiksi.
Vaikka ne ois ollu siellä jo hetken.
Lyyti rupes kirjottaan, kun löyty uuniomenahillo-ohje. Kokit ja potit -blogin hillo-ohje alkaa näin:
"Laita kaikki ainekset uunivuokaan, unohda hillon vahtaaminen tunniksi, jopa puoleksitoista, ja palaa keittiöön purkittamaan makea herkku. Koskaan ei hillonteko ole ollut näin helppoa!"
"Vasta raastettu muskottipähkinä ja kanelitanko tai pari tuovat hilloon upeita sävyjä. Sitruunamehua voi lisätä valmiiseenkin hilloon, jolloin hapon säätäminen on helpompaa."
Kuumenna uuni 150 asteeseen.
Lohko puhtaat omenat neljään tai kuuteen osaan, poista siemenkodat.
Laita omenat ja sokeri uunivuokaan, sekoita ja mausta haluamallasi tavalla. (Noku minähän en punninnu niitä omenoita, niin vetelin rennolla kädellä vaan sokeria sekaan. Silleen tarpeeksi. Ja mausteet unohin kokonaan. Mun piti laittaa kanelitangot, mutta sitte tuli joku häiriö ja ne jäi.)
Laita vuoka uuniin ja anna muhia 1–1 1/2 tuntia. Välillä hilloa voi sekoitella. (Piti lähtiä nopsaan käymään töissä välissä, kun olin luvannu lähettää parit sähköpostit ja seuraavana päivänä olisin jo matkalla Rovaniemelle kummitytön rippijuhliin. Jätin Miehelle ohjeet, että jos en oo palannu puolentoista tunnin kuluttua, niin seurailee tilannetta. En käskeny sekottaa, ettei vaan sattus mitään. Oli ottanu pois puolentoista tunnin kohalla.)
Neste saa muuttua jopa siirappimaiseksi. (Oli muuttunut.) Poista kanelitangot ja kaada valmis hillo tehosekoittimeen tai sauvasekoittimelle sopivaan astiaan ja aja hillo tasaiseksi. (Ajoin sauvasekottimella.)
Mausta tarvittaessa sitruunamehulla. (Piti töistä palatessa ostaa, mutta en muistanu, kun saatto yks sähköposti lähtiä parille(sadalle) sellasellekki yritykselle mille ei pitäny, koska CRM.)
Purkita puhtaisiin ja kuumiin purkkeihin. (Entisessä elämässä desinfioin purkit uunissa, mutta nyt kyllä vaan pesin tosi kuumalla vedellä.)
Jäähdytä ja säilytä jääkaapissa. (Jep.)
Oishan tän tietty voinu myös tiivistää, että: Lohko omenat ja pistä uuniin sokerin (ja mahdollisten mausteiden) kans puoleksitoista tunniksi. Soseuta ja purkita. Mutta sitä mun ois ollu vaikeempi kommentoida.
Lähettänyt Mökki-Pirkko klo 18.53 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: itetehty, keittiössä, satokausi
sunnuntai 4. syyskuuta 2016
Note to self: tarkista ens vuodeksi marjojen kypsymisajat
Meni tuoreelta mökinomistajalta tuo lomasuunnittelu pikkasen mettään. Eikä tosiaankaan kirjaimellisesti. Ostettiin kuulkaas oikein pakastin ja kaikki, koska mökin läheltä löytyy ihan sikana mustikkaa, villivadelmaa, puolukkaa, metsämansikkaa ja sieniä.
Siinä ei vaan paljo pakastin auta, jos pitää kesäloman juhannuksesta eteenpäin eikä sitte pääse paikalle puoleentoista kuukauteen. Kauden saldo oli puolitoista litraa (kypsähköä) mustikkaa ja kaksi vadelmaa. Siis kaksi niinku yksi ja kaksi. Heinäkuussa söin ekan kypsyneen vadelman ja nyt löysin viimeisen syömäkelpoisen. Se ei ehtiny kuvaan.
Note to self: ens vuonna loma heinäkuun puolesta välistä eteenpäin.
Puolukkaa olis ollu, mutta viimevuotisetkin on vielä syömättä. Ja sieniähän en harrasta ollenkaan, joten nämäkin (joita nopean googlauksen perusteella väittäisin kangasrouskuiksi, mutta en uskalla kutsua tätä viralliseksi kasvitunnistukseksi) sai jäädä keräämättä. Mies on periaatteessa sienimiehiä, mutta ei se kuulemma viitti kerätä, kun minä en syö.
Käytiin tosiaan vain nopea iltapäiväreissu mökillä tarkastamassa, että kaikki on kunnossa. Pelkästään onnellinen mäyräkoira on hyvä syy nopeallekin visiitille. Kuvassa ollaan reteesti matkalla mökille.
Ja koska parin tunnin takia ei kannata kantaa vesiä, niin käytiin tietty iltapalalla Ahlaisten Arinassa. Pakko oli jo vaihtaa kebabbi salaattiin ja olut Maxi Pepsiin, kun kesäkunto lipsu entistä kauemmaksi kesällä. Ei se tietty ihme, jos vaihtoehdot on (joka päivä): grillataanko vai savustetaanko, olutta vai viiniä ja mansikka- vai suklaajäätelöä.
Lähettänyt Mökki-Pirkko klo 21.30 3 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Uudemmat tekstit Vanhemmat tekstit Etusivu
Ei tästä huono tuu, ainakaan.
Oon luvannu mökkitontin kasveille, että ketään ei hävitetä, ainakaan ennen kuin ne on tunnistettu. Lisäksi leivotaan, pikkasen sisustetaan ja yleisesti lipsutaan aiheissa millon mihinki.
Mut löytää myös näistä:
alivuokralaisia (3) apua! (1) fail (9) hortoilu (2) itetehty (9) juhlat (2) kasvihävitys (7) kasvitunnistus (32) keittiössä (17) muisto (4) mäyräkoira (22) none-of-the-around (8) onnistuminen (11) ostoksia (1) remppahommia (3) satokausi (6) seurantapäivitys (16) siemenestä kasvatus (9) sisustushommia (6) talvihommia (2) tulokaskasvi (9)
Tästä löytyy kaikki tekstit:
Note to self: tarkista ens vuodeksi marjojen kypsy...
Näitä kirjoituksia on viime aikoina luettu eniten:
Yks kukkaa, kaks kukkaa
Ruskoliljat ja isoäitien henki
Maailman paras leipä (ja helpoin ja kaunein)
"Kanukat ovat isoja, leveitä, peittäviä pensaita"
Anna olla viiminen angervo...
Tällasissa blogifoorumeissa voi helposti seurata:
Tekstit ja kuvat: Pirkko Laitinen (ellei toisin mainita). Teema: Yksinkertainen. Sisällön tarjoaa Blogger.